nangingilabot kayo? nanginginig, natatakot kayong magsabog ng kamatayan? ano ang kamatayan? ano ang kabuluhan ng pagkamatay ng dalawang pung libong sawi? dalawangpung libong paghihirap na mababawas at mga angawangaw na dahop ang maililigtas sapol sa pinanggalingan! ang lalong matatakuting namamahala ay hindi nag aalinlangan sa paglalagda ng isang kautusan, na nagiging sanhi ng pagdadahop at ng untiunting paghihingalo ng libo at libong nasasakop, na masasagwa, masisipag, marahil ay maliligaya, upang masunod lamang ang isang nasa, ang isang naiisip, ang pagmamataas: at kayoy nangingilabot sapagkat sa iisang gabi ay matatapos na ang paghihirap ng budhi ng maraming duwag, sapagkat ang isang bayang hindi kumikilos at nahilig sa masama ay mamamatay upang paraanin ang isang bago, bata, masipag, puno ng lakas? ano ang kamatayan? isang bagay na walang kabuluhan isang paghimbing!